Dansk koran: <http://www.forlagetvandkunsten.dk/97507/>

Engelsk koran: <http://legacy.quran.com/>

Super uhyggelig og skjult besked!

**Sura 1 (Åbningen) vers 1-7**

1: I den nådige og barmhjertige Guds navn.

2: Lovet være Gud, alverdens Herre,

3: Den Nådige og Den Barmhjertige,

4: Herskeren på dommens dag!

5: Dig tjener vi, og Dig beder vi om hjælp.

6: Led os ad den lige vej!

7: Vejen, der følges af dem, som Du viser nåde; ikke den, der følges af dem, som vreden rammer, eller af de vildfarne.

**Sura 2 (Koen) vers 255**

255: Gud, der er ingen anden gud end Ham, Den Levende og Den Bestandige. Hverken døs eller søvn kommer over Ham. Alt i himlene og på jorden tilhører Ham. Hvem kan vel gå i forbøn hos Ham uden med Hans tilladelse? Han ved, hvad der ligger foran dem og bagved dem; men de omfatter kun, hvad Han vil, af Hans viden. Hans trone spænder over himlene og jorden. At opretholde dem er ingen byrde for Ham. Han er Den Ophøjede og Den Mægtige.

**Sura 6 (Kvæget) vers 100-103**

100: De sætter djinnerne ved Guds side, skønt Han har skabt dem, og de lyver Ham sønner og døtre på uden at have nogen viden. Lovet være Han! Han er hævet over det, de siger.

101: Skaberen af himlene og jorden, hvordan skulle Han kunne have et barn, når Han ikke har nogen ledsagerske? Han har skabt alt, og Han ved alt.

102: Dette er Gud, jeres Herre. Der er ingen anden gud end Ham. Han er altings skaber, så tjen Ham! Han er værge for alt.

103: Blikke kan ikke opfatte Ham, men Han opfatter blikkene. Han er Den Skarpsindige og Den Indsigtsfulde.

**Sura 112 (Den rene tro) vers 1-4**

1: Sig: "Han er Gud, én,

2: Gud, Den Evige.

3: Han har ikke avlet, og Han er ikke avlet.

4: Ingen er Hans lige."

**Sura 113 (Daggryet) vers 1-5**

1: Sig: "Jeg søger tilflugt hos daggryets Herre

2: mod det onde af det, som Han har skabt,

3: mod det onde i tusmørke, når det falder på,

4: mod det onde i kvinderne, der spytter på knuder,

5: mod det onde i en misundelig, når han er misundelig."

**Sura 114 (Menneskene) vers 1-6**

1: Sig: "Jeg søger tilflugt hos menneskenes Herre,

2: hos menneskenes Konge,

3: hos menneskenes Gud,

4: mod det onde i Hviskeren, der lusker omkring,

5: som hvisker ind i hjertet af menneskene,

6: både djinner og mennesker."